துன்மார்க்கர்க்(கு) ஆயிரம்தான் சொன்னாலும் மறந்துவிட்டுத் துடுக்கே செய்வார் சன்மார்க்கர்க் கொருவார்த்தை சொலுமளவே மெய்யதனிற் தழும்பாக் கொள்வார் பன்மார்க்க மறைபுகழும் தண்டலையா ரேசொன்னேன் பதமே யான நன்மாட்டுக் கோரடியாம் நற்பெண்டீர்க் கொருவார்த்தை நடத்தை யாமே. பழமொழி: நன்மாட்டுக்கோரடியாம், நற்பெண்டிர்க்கொரு வார்த்தை. பழமொழி: 54 (கரப்பார்க்கு) கரப்பார்க்கு நல்லகதி வருவதில்லை செங்கோலிற் கடல்சூழ் வையம் புரப்பார்க்கு முடிவிலே சுவர்க்கமல்லால் நரகமில்லை பொய்யி தன்றால்